Port Said ble grunnlagt av Said Pasja i 1859 i forbindelse med konstruksjonen av Suezkanalen. Den nye byen vokste raskt og Port Fouad ble opprettet i 1926, hovedsakelig som boligområde for Port Said som var blitt for trangt for nye hus. Byen ble oppkalt etter kong Fuad I av Egypt (også transkribert som Fouad). Fuad I var den første som holdt tittelen som konge av Egypt i moderne historie. Tidligere betegnet herskerne seg som sultan av Egypt.